Ivan Mišković (general)
<s>Ivan Mišković - Brk (Premantura, 24. listopada 1920.), jugoslavenski general i obavještajac.</s>

<s>Biografija</s>

<s>Rođen je 24. listopada 1920. u Premanturi u siromašnoj obitelji kao treće od šestero djece.</s><s>Otac Mate bio je narodnjak, tajnik Hrvatske čitaonice u Premanturi.</s><s>Zbog rastućeg antislavenskog pritiska talijanskog režima obitelj je u kolovozu 1921. emigrirala u Kraljevinu SHS, najprije u Zagreb gdje se nalazilo prihvatilište za izbjeglice iz Istre, a potom u Brod na Savi.</s><s>Ondje je polazio osnovnu školu i gimnaziju.</s><s>Član SKOJ-a postao je 1935. pod utjecajem starijeg brata Milana.</s><s>Nakon što je krajem 1938. zbog širenja komunističkih ideja izbačen iz gimnazije otišao je u Smederevo.</s><s>Početkom 1941. vratio se u Slavonski Brod, gdje je izabran za predsjednika Okružnog komiteta SKOJ-a.</s><s>Od ožujka 1941. član je KPJ i sekretar rajonskog komiteta KPH.</s><s>Nakon okupacije Jugoslavije 1941. među organizatorima je ustanka na području Slavonskog Broda.</s><s>Od kraja prosinca 1941. nalazi se u partizanima.</s><s>U narodnooslobodilačkom ratu bio je diverzant, potom politički komesar više jedinica Narodnooslobodilačke vojske Jugoslavije; najprije čete i bataljona XII. slavonske brigade, od siječnja 1943.</s><s>Diljskog bataljona, od kolovoza Zapadne grupe NOP odreda, a od prosinca 1943. stupa na dužnosti u štabu VI. slavonskog korpusa.</s><s>Kraj rata dočekao je kao načelnik Ozne VI. slavonskog korpusa u sklopu Treće armije.</s><s>Nakon reorganizacije Ozne 1946. imenovan je načelnikom Kontraobavještajne službe (KOS) u Novom Sadu i potom pomoćnikom načelnika KOS-a Jefte Šašića.</s><s>Višu vojnu akademiju JNA završio je 1954.</s><s>Početkom 1963. premješten je za pomoćnika načelnika Generalštaba za pitanja administracije i nakon pola godine imenovan za načelnika Službe bezbjednosti JNA (od 1966.</s><s>Uprava bezbjednosti JNA).</s><s>Nakon afere prisluškivanja 1966. postavljen je za načelnika tehničke komisije koja je trebala ispitati slučaj prisluškivanja predsjednika Tita.</s><s>Imao je značajnu ulogu na Brionskom plenumu pri svrgavanju Aleksandra Rankovića, potpredsjednika SFRJ i sekretara unutrašnjih poslova.</s><s>Od sredine 1971. do 1973. specijalni je savjetnik predsjednika Republike i vrhovnog komandanta oružanih snaga SFRJ za pitanja sigurnosti te sekretar Savjeta za poslove državne sigurnosti Predsjedništva SFRJ.</s><s>Kao Titov savjetnik sudjelovao je u obračunu s Hrvatskim proljećem 1971.</s><s>Zbog sukoba s Jovankom Broz 1973. smijenjen je s dužnosti specijalnog savjetnika i poslan na bolovanje dugo više od šest godina.</s><s>Od rujna 1979. do 1988. predsjednik je Savjeta za civilnu zaštitu SFRJ.</s><s>Penzioniran je 1980. u činu general-pukovnika.</s><s>Iz Beograda se u Premanturu vratio 1993.</s><s>Napisao je više desetaka članaka za historiografske časopise i objavio nekoliko knjiga.</s><s>Odlikovan je Ordenom zasluga za narod prvog reda i drugim visokim odlikovanjima.</s>

<s>Djela</s>

<s>Pregled Narodnooslobodilačkog rata u Slavoniji, Slavonski Brod : Historijski institut Slavonije, 1968.</s><s>Vojna pozadina u Slavoniji : 1941-1945., Beograd : Vojnoizdavački zavod, 1982.</s><s>Čovjek u zaštiti i spašavanju, Zagreb : Školska knjiga, 1986. (koautori Mladen Zvonarević, Đuro Matošić i Pero Sekulić)
 Civilna zaštita u SFRJ, Beograd : Poslovna politika, 1987. (koautor Mile Mandić)</s>

<s>Vidi još</s>

<s>lista generala i admirala JNA
 Milan Mišković
 Zoran Mišković</s>

<s>Izvori</s>

<s>Literatura</s>

<s>Enciklopedija Jugoslavije.</s><s>Zagreb: Jugoslavenski leksikografski zavod.</s><s>1965.</s><s>Vojna enciklopedija, 2. izd., 1978, sv. 5, str. 525.</s>

<s>Eksterni linkovi</s>

<s>, intervju s Ivanom Miškovićem - Brkom, 6. veljače 2017.</s>

<s>SKOJ
Jugoslavenski partizani
Generali JNA
Jugoslavenski komunisti‎
Poslanici Skupštine SFRJ
Obavještajci</s>

